# Saint Louis Blues

Els Saint Louis Blues són un equip professional d'hoquei sobre gel de la ciutat de Saint Louis (Missouri), Estats Units.
Actualment l'equip juga a la National Hockey League (NHL), a la Conferència Oest a la Divisió Central.
L'equip té la seu a l'Enterprise Center de 19.000 espectadors, i els seus colors són el blau clar, el blau fosc, el groc i el blanc. L'equip juga amb jersei blau i pantalons negres.

## Història

Els Saint Louis Blues van ser un dels sis equips creats per l'expansió de la lliga el 1967, amb els Minnesota North Stars, Los Angeles Kings, Philadelphia Flyers, Pittsburgh Penguins i California Seals. El 1969 i el 1970 els Blues van aconseguir el Campionat de Conferència, però no van poder guanyar la Copa Stanley al caure amb els Montreal Canadiens i els Boston Bruins respectivament. A la temporada 1999-2000 els Blues van aconseguir el Campionat de Divisió i el Trofeu dels Presidents al millor equip de la lliga regular, amb un rècord de 114 punts a la temporada regular. Però van caure a la final de conferència amb els eventuals campions, els Colorado Avalanche.
L'Enterprise Center és un palau d'esport ubicat al centre de Saint Louis, Missouri. Amb una capacitat de 18.400 espectadors, és la seu dels St. Louis Blues de la National Hockey League, però també és utilitzat per altres funcions, incloent-hi partits de la NCAA, concerts i competicions de lluita lliure professional.

## Pavelló

El pavelló Enterprise Center va obrir el 1994 com el Kiel Center. Va passar a anomenar-se Savvis Center, Scottrade Center i Enterprise Center. El darrer va ser anunciat el 21 de maig 2018, pels St. Louis Blues i representants d'Enterprise Holdings, una empresa amb seu a Saint Louis.
El palau va obrir el 1994 al mateix lloc on estava situat anteriorment el Kiel Auditorum (enderrocat el 1992), on la Universitat de Saint Louis disputava els seus partits de basquetbol. Els St. Louis Blues es van traslladar des de la St. Louis Arena al nou Kiel Center el 1994, però no serien el primer equip professional a jugar un partit al palau, cohibit per una vaga dels jugadors de la NHL. Per tant, el St. Louis Ambush, un equip de futbol sala, va avencar-se i va inaugurar el Kiel Center.
Des d'aleshores, el palau ha canviat de nom tres vegades, anomenant-se Kiel Center (1994-2000), Savvis Center (2000-2006), Scottrade Center (2006-2018) i Enterprise Center. Tants canvis de nom han resultat en l'estació adjacent del MetroLink anomenant-se simplement Civic Center (Centre Cívic).

## Palmarès

* 1 Stanley Cup: 2018-19
* 1 Trofeu dels Presidents: 1999-2000
* 2 Clarence S. Campbell Bowl: 1968-69, 1969-70

## Referències

* ↑ Thomas, Jim. «Crowds down, boos on the rise as Blues melt on their home ice» (en anglès). St. Louis Post-Dispatch, 23-11-2018. [Consulta: 23 juliol 2019].
* 1 2 «About Us» (en anglès). Enterprise Center. [Consulta: 23 juliol 2019].
* 1 2 Fledt, Brian. «Blues' Scottrade Center getting new name: Enterprise Center» (en anglès). St. Louis Post-Dispatch, 22-05-2018. [Consulta: 23 juliol 2019].
* ↑ «Enterprise Center». Retro Seasons. [Consulta: 28 desembre 2023].
* ↑ «System Maps» (en anglès). St. Louis Metro. [Consulta: 23 juliol 2019].
* "Seat Locator". Enterprise Center. Retrieved May 15, 2022.Jordan, Jimmy (February 10, 1966). "City Gets Big League Hockey; New Team Begins NHL Play in 1967–68 Season". Pittsburgh Post-Gazette. p. 24. Retrieved February 14, 2014.
* "Musial Partner 'Biggie' Dies; Political Figure". The Southeast Missourian. 4B. June 20, 1967. Retrieved February 14, 2014.Diamond, Dan (2003). Total NHL. Triumph Books. ISBN 1-57243-604-2.
* "Saskatoon Group Purchases Blues". The New York Times. April 21, 1983.
* "Blues' Transfer Rejected". The New York Times. May 19, 1983.

## Enllaços externs

* Web oficial dels St. Louis Blues